**Приложение № 1**

към чл. 16 от Наредбата за обхвата и методологията за извършване на оценка   
на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:  Министерство на земеделието, храните и горите** | **Нормативен акт:**  **Проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието и храните, приет с Постановление № 13 на Министерския съвет от 2011 г. (обн., ДВ, бр. 9 от 2011 г.; изм. и доп., бр. 48 от 2012 г., бр. 91 от 2013 г. и бр. 29 от 2015 г.)** |
| **За включване в законодателната/ оперативната програма на Министерския съвет за периода:  01 януари – 30 юни 2021 г.** | **Дата: 31.03.2021 г.** |
| **Контакт за въпроси:**  **Зорница Петрова – директор на дирекция "Административно, правно, финансово, счетоводно и информационно обслужване".** | **Телефон: 0887 782 668**  **Ел. адрес:** [**ZPetrova@iasrj.eu**](mailto:ZPetrova@iasrj.eu) |
| **1. Дефиниране на проблема:**  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  Устройственият правилник на Изпълнителната агенция по селекция и репродукция в животновъдството (УП на ИАСРЖ) е приет с Постановление № 13 на Министерския съвет от 2011 г., като последното му изменение е от 21.04.2015 г. Предвид това е необходимо привеждането му в съответствие с актуалното към 2020 г. законодателство.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Към настоящия момент, УП на ИАСРЖ не е съобразен с актуално действащото законодателство, както следва:  1/ В несъответствие на изискванията на чл. 3 от Наредбата за минималните изисквания за мрежова и информационна сигурност, приета с Постановление № 186 на Министерския съвет от 2019 г.( обн., ДВ, бр. 59 от 2019 г.) - липсва звено с ангажимент към осигуряване на мрежовата и информационната сигурност, което да бъде на пряко подчинение на Изпълнителния директор.  Предвид това е необходимо в УП на ИАСРЖ да бъде предвидена 1 щатна бройка, която да бъде на пряко подчинение на Изпълнителния директор и да отговоря за мрежовата и информационната сигурност на агенцията. Тази щатна бройка ще бъде за сметка на редуциране бройката на служителите на дирекция „Административно, правно, финансово, счетоводно и информационно обслужване“ (АПФСИО).  2/ В чл. 9а от УП на ИАСРЖ е предвидено назначаването на финансов контрольор, като в рамките на общата численост на персонала на агенцията /Приложение към чл. 9, ал. 5 от УП на ИАСРЖ/ - тази длъжност не фигурира. Видно от длъжностното разписание на ИАСРЖ, финансовият контрольор е в структурата на дирекция АПФСИО, а не на пряко подчинение на Изпълнителния директор на агенцията.  Предвид това е необходимо длъжността „Финансов контрольор“ да бъде извадена от дирекция АПФСИО и да бъде на пряко подчинение на Изпълнителния директор;  3/ Посоченото основание за назначаване на финансовия контрольор - чл. 13, ал. 3, т. 5 от Закон за финансовото управление и контрол в публичния сектор (ЗФУКПС) в чл. 9а, ал. 1 от УП на ИАСРЖ, както и забраната за съвместяване на отговорности съгласно чл. 13, ал. 3, т. 2 от ЗФУКПС в чл. 9а, ал. 4 от УП на ИАСРЖ, не са в съответствие с актуалните понастоящем редакции на тези разпоредби в действащия ЗФУКПС.  Предвид това, като основание за назначаване на финансовия контрольор следва да се посочи §1, т. 10 от допълнителните разпоредби на ЗФУКПС, а в чл. 9а, ал. 4, следва да се посочи, че съгласно чл. 7, ал. 1, т. 8 от ЗФУКПС финансовият контрольор не може да съвместява отговорности по вземане на решение, изпълнение и осъществяване на контрол;  4/ В Приложение към чл. 9, ал. 5 от УП на ИАСРЖ е необходимо след длъжността „Заместник изпълнителен директор“ да се предвиди длъжност „Финансов контрольор“ – 1 щатна бройка, длъжност „Експерт по мрежова и информационна сигурност“ – 1 щатна бройка, а числеността на „Обща администрация“ и дирекция АПФСИО да стане 12 бр. и за двете.  5/ Единствено на главния секретар са възложени функции във връзка със защита на личните данни, което е в противоречие на функциите му съгласно чл. 8, ал. 2 от Закона за администрацията, както и на изискванията на чл. 7, ал. 1, т. 8 и на чл. 11, ал. 2, т. 3 от ЗФУКПС /за „разделянето на отговорностите по вземане на решение, изпълнение и осъществяване на контрол“ в организациите от публичния сектор/.  Предвид това е необходимо в дирекция АПФСИО да бъде определена длъжност, която да изпълнява функциите по защита на личните данни;  6/ Необходимо е да се актуализират наименованията на министъра на земеделието и храните, както и на министерството, като вместо тях се използват наименованията министър/министерство „на земеделието, храните и горите“;  7/ Необходимо е в УП на ИАСРЖ, в Раздел V „Организация на работа на агенцията“, изрично да се предвиди задължението по чл. 15, ал. 1, т. 6 от Закона за достъп до обществена информация, а именно, че ИАСРЖ периодично публикува актуална информация, съдържаща стратегии, планове, програми и отчети за дейността си.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| **2. Цели:**  Привеждане на УП на ИАСРЖ в съответствие с актуалното действащо към 2020 г. законодателство.  По-ефективно и по-качествено изпълнение на функциите на финансовия контрольор.  По-ефективно спазване на изискванията за мрежова и информационна сигурност. | |
| **3. Идентифициране на заинтересованите страни:**  Изпълнителната агенция по селекция и репродукция в животновъдството | |
| **4. Варианти на действие:**  **Вариант 0 „Без действие“**  Няма да се постигнат пълноценно изискванията на ЗФУКПС , по-конкретно функциите по упражняване на цялостен и независим контрол от страна на финансовия контрольор.  По отношение на главния секретар няма да се постигнат функциите за разделянето на отговорностите по вземане на решение, изпълнение и осъществяване на контрол, в случаите когато той съвместява и функциите по защита на личните данни.  Изпълнителната агенция по селекция и репродукция в животновъдството няма да изпълни вмененото с чл. 3 от Наредбата за минималните изисквания за мрежова и информационна сигурност, императивно задължение за създаване на лице/звено, което да отговаря за мрежовата и информационната сигурност и да е пряко подчинено на изпълнителния директор.  **Вариант 1 „Приемане на Проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието и храните“**  Ще се повишат цялостно процесите по вътрешен независим контрол, както и тези по разделение на функциите.  Изискванията към дейността на ИАСРЖ, по-конкретно тези на финансовия контрольор, главния секретар и функцията по мрежова и информационна сигурност, ще бъдат изцяло хармонизирани с актуалното законодателство. | |
| **5. Негативни въздействия:**  **Вариант 0 „Без действие“**  Този вариант няма да повиши процесите по разделение на функциите по вземане на решение, изпълнение и контрол относно ключови за агенцията длъжности, а именно – финансов контрольор и главен секретар. Също така, няма да бъде изпълнено изискването на чл. 3 от Наредбата за минималните изисквания за мрежова и информационна сигурност за създаване на звено, отговарящо за мрежовата и информационната сигурност.  **Вариант 1 „Приемане на Проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието и храните“**  Няма негативни въздействия. | |
| **6. Положителни въздействия:**  **Вариант 0 „Без действие“**  Няма положителни въздействия.  **Вариант 1 „Приемане на Проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието и храните“**  Този вариант ще повиши процесите по разделение на функциите по вземане на решение, изпълнение и контрол относно ключови за агенцията длъжности, а именно – финансов контрольор и главен секретар. Също така, ще се изпълни императивното изискване на чл. 3 от Наредбата за минималните изисквания за мрежова и информационна сигурност за създаване на звено, отговарящо за мрежовата и информационната сигурност. | |
| **7. Потенциални рискове:**  Не са идентифицирани потенциални рискове. С предлаганата промяна ще се повиши /за Изпълнителната агенция по селекция и репродукция в животновъдството/ настоящото ниво на ефективност. | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ⮽ ***Няма ефект***  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими и не се засягат съществуващи режими и услуги. | |
| **9. Създават ли се нови регистри?**  Не се създават нови регистри. | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ⮽ ***Няма ефект*** | |
| **11. Проектът на нормативен акт изисква ли цялостна оценка на въздействието?**  ☐ Да  ⮽ ***Не*** | |
| **12. Обществени консултации:**  Проектът на Постановление на Министерския съвет за изменение и допълнение на Устройствения правилник на Изпълнителна агенция по селекция и репродукция към министъра на земеделието и храните, докладът към него, частичната предварителна оценка на въздействието и становището на дирекция „Модернизация на администрацията“ в Министерския съвет ще бъдат публикувани на интернет страницата на Министерството на земеделието, храните и горите и на Портала за обществени консултации за срок от 30 дни. | |
| **13. Приемането на нормативния акт произтича ли от правото на Европейския съюз?**  ☐ Да  ⮽ ***Не*** | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Зорница Петрова – Директор на дирекция „Административно, правно, финансово, счетоводно и информационно обслужване“**  **Дата:**  **Подпис:** | |